***กวน มึน โฮ*** เป็นภาพยนตร์ไทยแนวโรแมนติก-คอมเมดี ผลิตโดยจอกว้างฟิล์ม และจัดจำหน่ายโดยจีทีเอช ออกฉายในโรงภาพยนตร์เมื่อวันที่ 19 สิงหาคม พ.ศ. 2553 เป็นผลงานการกำกับภาพยนตร์ของบรรจง ปิสัญธนะกูล ได้รับการจัดอันดับ "น 18+ (ภาพยนตร์ที่เหมาะสมกับผู้มีอายุตั้งแต่ 18ปีขึ้นไป)  นำแสดงโดย ฉันทวิชช์ ธนะเสวี และหนึ่งธิดา โสภณ ภาพยนตร์เป็นผลงานกำกับในแนวหนังรักเรื่องแรกของบรรจง โดยได้รับแรงบันดาลใจจากหนังสือ *สองเงาในเกาหลี* ของ ทรงกลด บางยี่ขัน

*กวน มึน โฮ* นำเสนอเรื่องราวของชายหนุ่มและหญิงสาวชาวไทยที่ไปเที่ยวประเทศเกาหลี แล้วพบกันโดยบังเอิญ ทั้งสองตกลงที่จะไม่บอกชื่อแก่กัน และออกเที่ยวเกาหลีด้วยกัน ใช้สถานที่ถ่ายทำในประเทศเกาหลีในหลากหลายฉากที่เกี่ยวข้องกับละครซีรีส์เกาหลีที่ฉายในประเทศไทย

ด้านกิจกรรม ทางค่ายหนังได้จัด กิจกรรม "กวน จน ดัง หวัง 100 ล้าน" โดยมีนักแสดง ผู้กำกับ และวงดนตรี ทเวนตีไฟฟ์อาวส์ ไปร่วมร้องเพลงประกอบภาพยนตร์ "ยินดีที่ไม่รู้จัก"

เรื่องย่อ
---------

ชายหนุ่ม (ฉันทวิชช์ ธนะเสวี) ผู้ชายที่จะไปประเทศเกาหลี ด้วยรองเท้าแตะคีบ และเสื้อยืดย้วยๆบวกกางเกงขาสั้น เขาเป็นคนเดียวในกรุ๊ปทัวร์ที่ไม่มีครอบครัวหรือคนรักมาด้วย บางทีที่นั่งว่างเปล่าข้างๆ อาจเป็นสาเหตุให้เขาเมามายขนาดนี้ในวันเดินทาง หลังล้อเครื่องแตะพื้นผิวท่าอากาศยานกรุงโซลโปรแกรมเที่ยวตามรหัส 6-7-8 คือ ตื่นนอน 6 โมงเช้า - กินข้าว 7 โมงเช้า – ล้อหมุน 8 โมงเช้า

คืนนั้นชายหนุ่มเลยต้องพึ่งเหล้าโซจู ซึ่งเขามาเมาสลบอยู่หน้าเกสท์เฮาส์แห่งหนึ่งในชุดคลุมอาบน้ำโรงแรม เช้าวันรุ่งขึ้น ชายหนุ่มลุกพรวดขึ้นมาหมิ่นเหม่เวลาล้อหมุน หญิงสาว (หนึ่งธิดา โสภณ) ที่ยืนอยู่ตรงนั้นร้องโวยวาย เพราะต้องการทวงเสื้อหนาวที่เธอเสียสละให้เขาใช้คลุมกายคืน ชายหนุ่มผู้หลงทางจึงบังคับแกมตีมึนให้หญิงสาวพาไปส่งที่โรงแรม แต่เพราะหลงทางเสียเวลา หลงเสพสุราเสียอนาคต ชายหนุ่มตกรถพลาดทัวร์สุดเนิร์ด จนต้องตามหญิงสาวที่ตั้งใจมาทัวร์เดี่ยวตะลุยโลเกชั่นซีรีส์สสุดฮิตของเกาหลีแทน

ชายหนุ่มอดสงสัยไม่ได้ว่า ทำไมหญิงสาวถึงมาเที่ยวคนเดียว เธอตอบง่ายๆว่า เที่ยวคนเดียวไม่ต้องเกรงใจใคร อยากไปไหนก็ไป ไม่ต้องทะเลาะกับใครด้วย อาจเพราะความคะนอง หรือ ความเหงาทำงานเต็มที่ก็สุดจะเดา อยู่ๆ ชายหนุ่มก็ยื่นข้อเสนอว่า "งั้นเรามาเที่ยวด้วยกันมั้ย ถ้าเธอไม่ชอบเที่ยวกับคนรู้จัก เราก็ไม่ต้องรู้จักกัน ไม่รู้ชื่อ ไม่รู้ข้อมูลส่วนตัว" เขายิ้มร่าพลางสรุป "เราจะเป็นแค่คนแปลกหน้าสองคนที่ไปเที่ยวด้วยกัน"

นักแสดง
-------

* ฉันทวิชช์ ธนะเสวี รับบท ชายหนุ่ม ใช้นามแฝงว่า ด่าง
* หนึ่งธิดา โสภณ รับบท หญิงสาว ใช้นามแฝงว่า เม
* วรัทยา นิลคูหา รับบท ก้อย
* รสสุคนธ์ กองเกตุ รับบท ไกด์ทัวร์

งานสร้างภาพยนตร์
----------------

### บทภาพยนตร์

บรรจง ปิสัญธนะกูล ที่โด่งดังมาจากการกำกับหนังสยองขวัญ อย่างเช่น *ชัตเตอร์ กดติดวิญญาณ*, *แฝด*, *สี่แพร่ง* (ตอน คนกลาง), *ห้าแพร่ง* (ตอน คนกอง) ภาพยนตร์เรื่องนี้ถือเป็นหนังรักเรื่องแรกของบรรจง โดยได้รับแรงบันดาลใจจากหนังสือ *สองเงาในเกาหลี* ของ ทรงกลด บางยี่ขัน โดยบทภาพยนตร์เขียนโดยสามคน รวมทั้งตัวผู้กำกับและฉันทวิชช์ โดยบทที่ไม่ใช่เป็นความรักโรแมนติกเท่านั้น ยังใส่ความกวนที่เป็นสไตล์ของเขาเข้าไป โดยตัวละครพวกเขาเป็นคนคิดขึ้นมาใหม่

### การคัดเลือกนักแสดง

นักแสดงและผู้กำกับ
สำหรับตัวเอก ผู้ชาย ผู้กำกับเห็นแววในตัว เต๋อ ฉันทวิชช์ เห็นในความกวน จึงเลือกเขามารับบทนี้ อีกทั้งฉันทวิชช์ร่วมเขียนบทเองด้วย ส่วนตัวละครหญิง ผู้กำกับมีความตั้งใจว่าจะไม่ใช้นักแสดงที่เคยเป็นนางเอกมาก่อน ได้คัดเลือกนักแสดงหญิงจำนวน 1,500 คนจากทั่วประเทศ ในโครงการ"ลักส์ปั้นดาว" จนได้ตัวนักแสดงหญิงตัวเอก เป็น หนูนา หนึ่งธิดา โสภณ

### การถ่ายทำ

ภาพยนตร์ ถ่ายทำที่ประเทศเกาหลีใต้ ใช้เวลาถ่ายทำนานสองเดือนเต็ม ในช่วงเวลารอยต่อฤดูหนาวและฤดูใบไม้ผลิ นอกจากนั้นยังมีการแก้ไขบทกว่า 20 ร่างและถ่ายทำไว้แบบหลากหลายอารมณ์ และยังมีบางฉากที่ต้องถ่ายในประเทศไทย โดยสมมติว่าเป็นที่เกาหลี

สถานที่ถ่ายทำในเกาหลีใต้ ผู้กำกับเลือกสถานที่ใน 2 ลักษณะคือ สถานที่ที่ชาวไทยมักไปท่องเที่ยวกัน เช่น ตามรอยซีรีส์เกาหลี โรงถ่ายละครแดจังกึม และ *Winter Love Song* ร้านกาแฟคอฟฟีพรินซ์ หอคอยนัมซาน เกาะนามิ สวนน้ำบลูแคนยอน ฟีนิกซ์พาร์กรีสอร์ต เซเวนลักคาซิโน สวนสนุกลอตเตเวิลด์ โซลทาวเวอร์ พิพิธภัณฑ์เท็ดดีแบร์ พระราชวังถ็อกซูกุง คลองชองเกชอน เมียงดง ทงแดมุน นัมแดมุน การแสดงไฮจัมป์โชว์ ส่วนอีกด้านหนึ่งคือในสถานที่ที่ไม่เป็นที่คุ้นเคย เช่นในฉากบ้านคนเกาหลีในชนบท ดูรอยเท้าไดโนเสาร์ ทะเลเกาหลี รวมถึงในฉากงานแต่งงานแบบดั้งเดิมของเกาหลี

### เทคนิคงานสร้าง

ถ่ายทำด้วยกล้อง Sony EX3 XDCAM EX HD, Canon DSLR HD บันทึกเสียง sync sound on location

### เพลงประกอบ

เพลง "ยินดีที่ไม่รู้จัก" ขับร้องโดย 25hours (ทเวนตีไฟฟ์อาวส์) กำกับมิวสิกวิดีโอโดย นิธิวัฒน์ ธราธร และได้นักแสดงจากภาพยนตร์มาแสดง คือฉันทวิชช์ ธนะเสวี และหนึ่งธิดา โสภณ และได้ นางเอก หนึ่งธิดา โสภณ มาร้องเพลง "รักไม่ต้องการเวลา" ซึ่งเป็นการนำเพลง "รักไม่ต้องการเวลา" ของ วงเคลียร์มาทำใหม่

การออกฉายและรายได้
------------------

ภาพยนตร์เรื่องนี้ ออกฉายทั่วไปในโรงภาพยนตร์เมื่อ 19 สิงหาคม พ.ศ. 2553 เปิดตัวในวันแรกทำรายได้กว่า 7.2 ล้านบาท ซึ่งถือเป็นสถิติที่สูงที่สุดในปี พ.ศ. 2553 ทำรายได้ใน 4 วันแรกที่ 40 ล้านบาท เปิดตัวใน 4 วันแรกน้อยกว่าภาพยนตร์ในปีที่แล้วของจีทีเอชอย่าง *รถไฟฟ้ามาหานะเธอ* และ *5 แพร่ง* ที่ทำได้ 57 และ 51 ล้านบาทใน 4 วันแรกตามลำดับ และรายได้ 7 วัน 70 ล้านบาท ในสัปดาห์ที่ 3 จากการฉายเพียง 16 วันทำรายได้เกินร้อยล้าน ในขณะที่ภาพยนตร์เรื่องอื่นอย่าง *ชัตเตอร์ กดติดวิญญาณ* ใช้เวลา 19 วัน และ *5 แพร่ง* ใช้เวลา 18 วัน และสามารถทำรายได้ได้เป็นอันดับ 3 ของค่ายจีทีเอช ภาพยนตร์ทำรายได้รวม 131.04 ล้านบาท เป็นภาพยนตร์ไทยที่ทำรายได้สูงสุดประจำปี พ.ศ. 2553

ภาพยนตร์ออกฉายที่อินโดนีเซีย ติดอันดับ 3 บ็อกซ์ออฟฟิสของอินโดนีเซีย เป็นรองหนังฮอลลีวูด เรื่อง *Grown Ups* และหนังอินเดียเรื่อง *We are Family*
สามารถขึ้นอันดับ 1 อันดับหนังทำเงินที่อินโดนีเซียได้

รางวัล
------

Osaka Asian Film Festival 2011
* ABC Award
* Most Promising Talent Award (บรรจง ปิสัญธนะกูล)

รางวัลสุพรรณหงส์ ครั้งที่ 20 ประจำปี 2553
* นักแสดงนำหญิงยอดเยี่ยม (หนึ่งธิดา โสภณ)

Starpics Thai Film Awards ครั้งที่ 8
* นักแสดงนำหญิงยอดเยี่ยม (หนึ่งธิดา โสภณ)

Gmember Award 2010
* เพลงประกอบภาพยนตร์ยอดนิยม (หนึ่งธิดา โสภณ)

คมชัดลึก อวอร์ด ครั้งที่ 8[]
* ภาพยนตร์ยอดนิยม

ท็อปอวอร์ด 2010
* ผู้กำกับภาพยนตร์ยอดเยี่ยม (บรรจง ปิสัญธนะกูล)

อ้างอิง
-------

1. ↑  "พระเอกมาดกวน "เต๋อ-ฉันทวิชช์ ธนะเสวี" เล่นเองเขียนเอง". คลังข้อมูลเก่าเก็บจากแหล่งเดิมเมื่อ 2016-03-04. สืบค้นเมื่อ 2011-03-02.
2. ↑  "10 อันดับหนังไทยทำเงินสูงสุดประจำปี 2553". คลังข้อมูลเก่าเก็บจากแหล่งเดิมเมื่อ 2011-01-06. สืบค้นเมื่อ 2011-03-18.
3. ↑  เมเจอร์ซีนิเพล็กซ์ **กวน มึน โฮ** ข้อมูลภาพยนตร์ เรียกข้อมูลวันที่ 21 สิงหาคม 2553
4. ↑  โต้ง-บรรจง ได้แรงบันดาล สองเงาในเกาหลี ทำหนังโฮแมนติก กวนมิดี้ กวน มึน โฮ
5. ↑  กวน มึน โฮ thaicinema.org
6. ↑  ทัวร์เกาหลี แพ็คเกจทัวร์เกาหลี
7. ↑  รายการเอ็มทีวีออนแอร์ไลฟ์ ช่องเอ็มทีวีไทยแลนด์ ทรูวิชันส์ 85 วันที่ 27 สิงหาคม พ.ศ. 2553 เวลา 19.00-20.00
8. ↑  ""เต๋อ-หนูนา" ลุยถ่ายเอ็มวี "ยินดีที่ไม่รู้จัก" วง 25 hours ทึ่ง!! ฉากลอยตัว ไอเดียล้ำ". คลังข้อมูลเก่าเก็บจากแหล่งเดิมเมื่อ 2011-09-10. สืบค้นเมื่อ 2010-08-23.
9. ↑  โพสต์ทูเดย์ เก็บถาวร 2010-08-21 ที่ เวย์แบ็กแมชชีน **กวน มึน โฮ เปิดตัววันแรกโกยรายได้คับคั่ง** ฉบับวันที่ 20 สิงหาคม 2553 เรียกข้อมูลวันที่ 21 สิงหาคม 2553
10. ↑  "กวน มึน โฮ" 4 วัน 4000 ล้าน, "สิ่งเล็กเล็กฯ" 11 วัน 4000.5 ล้าน[*ลิงก์เสีย*]
11. ↑  ""กวนมึนโฮ"แซง"5แพร่ง-ชัตเตอร์" ขึ้นอันดับ3หนังทำเงินGTH". คลังข้อมูลเก่าเก็บจากแหล่งเดิมเมื่อ 2011-09-10. สืบค้นเมื่อ 2010-09-06.
12. ↑  รายได้หนังปีเสือ ไม่ดุไม่แรงแต่โดน[*ลิงก์เสีย*] เดลินิวส์
13. ↑  ภาพยนตร์ออกฉายที่อินโดนีเซีย ติดอันดับ 3 บ็อกซ์ออฟฟิสของอินโดนีเซีย
14. ↑  "กวนมึนโฮ" คว้า2รางวัล เทศกาลหนังที่โอซากา
15. ↑  รางวัลสุพรรณหงส์ ครั้งที่ 20 ประจำปี 2553
16. ↑  Starpics Thai Film Awards ครั้งที่ 8[*ลิงก์เสีย*]
17. ↑  "Gmember Award 2010". คลังข้อมูลเก่าเก็บจากแหล่งเดิมเมื่อ 2011-01-27. สืบค้นเมื่อ 2011-02-19.
18. ↑  "ท็อปอวอร์ด 2010". คลังข้อมูลเก่าเก็บจากแหล่งเดิมเมื่อ 2011-02-03. สืบค้นเมื่อ 2011-03-18.

แหล่งข้อมูลอื่น
---------------

* เว็บไซต์หลักของภาพยนตร์ กวน มึน โฮ เก็บถาวร 2010-10-06 ที่ เวย์แบ็กแมชชีน
* กวน มึน โฮ จากเว็บไซต์เอ็มไทยดอตคอม เก็บถาวร 2010-07-13 ที่ เวย์แบ็กแมชชีน
* *กวน มึน โฮ (2010)* ที่สยามโซน

| * ด
* ค
* ก
จีเอ็มเอ็ม ไท หับ (GTH) |
| --- |
| **บุคคลสำคัญ** | 
* วิสูตร พูลวรลักษณ์
* จินา โอสถศิลป์
* จิระ มะลิกุล
* ยงยุทธ ทองกองทุน
* ประเสริฐ วิวัฒนานนท์พงศ์
* เช่นชนนี สุนทรศารทูล
* 365 ฟิล์ม

 |
| **ภาพยนตร์** | 
* ชัตเตอร์ กดติดวิญญาณ (2547)
* แจ๋ว (2547)
* สายล่อฟ้า (2547)
* วัยอลวน 4 : ตั้ม-โอ๋ รีเทิร์น (2548)
* มหา'ลัย เหมืองแร่ (2548)
* เพื่อนสนิท (2548)
* เด็กหอ (2549)
* แก๊งชะนีกับอีแอบ (2549)
* โกยเถอะโยม (2549)
* Seasons Change เพราะอากาศเปลี่ยนแปลงบ่อย (2549)
* หมากเตะรีเทิร์นส (2549)
* เก๋า..เก๋า (2549)
* บอดี้ ศพ19 (2550)
* แฝด (2550)
* 365 วัน ตามติดชีวิตเด็กเอ็นท์ (2550)
* สายลับจับบ้านเล็ก (2550)
* ตั๊ดสู้ฟุด (2550)
* กอด (2551)
* ปิดเทอมใหญ่ หัวใจว้าวุ่น (2551)
* สี่แพร่ง (2551)
* รัก/สาม/เศร้า (2551)
* โปรแกรมหน้า วิญญาณอาฆาต (2551)
* ความจำสั้น แต่รักฉันยาว (2552)
* หนีตามกาลิเลโอ (2552)
* ห้าแพร่ง (2552)
* รถไฟฟ้า มาหานะเธอ (2552)
* บ้านฉัน..ตลกไว้ก่อน (พ่อสอนไว้) (2553)
* กวน มึน โฮ (2553)
* กระดึ๊บ (2553)
* Suck Seed ห่วยขั้นเทพ (2554)
* ลัดดาแลนด์ (2554)
* Top Secret วัยรุ่นพันล้าน (2554)
* ATM เออรัก เออเร่อ (2555)
* รัก 7 ปี ดี 7 หน (2555)
* เคาท์ดาวน์ (2555)
* พี่มาก..พระโขนง (2556)
* คิดถึงวิทยา (2557)
* ฝากไว้..ในกายเธอ (2557)
* ไอฟาย..แต๊งกิ้ว..เลิฟยู้ (2557)
* ฟรีแลนซ์..ห้ามป่วย ห้ามพัก ห้ามรักหมอ (2558)
* เมย์ไหน..ไฟแรงเฟร่อ (2558)

 |
| **ละคร** | 
* เนื้อคู่ (ประตูถัดไป) (2551)
* สายลับเดอะซีรีส์ (2552)
* เนื้อคู่ (อยากรู้ว่าใคร) (2553)
* หมวดโอภาส (2554)
* ATM 2 คู่เวอร์..เออเร่อเออรัก (2555)
* จีทีเอช ไซด์ สตอรี่ (2556)
* ฮอร์โมนส์ วัยว้าวุ่น (ฤดูกาลที่ 1) (2556)
* เนื้อคู่ (The Final Answer) (2557)
* ฮอร์โมนส์ วัยว้าวุ่น (ฤดูกาลที่ 2) (2557)
* เพื่อนเฮี้ยน..โรงเรียนหลอน (2557)
* STAY ซากะ..ฉันจะคิดถึงเธอ (2558)
* น้ำตากามเทพ (2558)
* มาลี เพื่อนรัก..พลังพิสดาร (2558)
* ฮอร์โมนส์ วัยว้าวุ่น (ฤดูกาลที่ 3) (2558)

 |
| **ผลงานอื่น** | 
* จีทีเอชออนแอร์
* ช่องวัน 31
* จีเอ็มเอ็ม 25

 |
| **คอนเสิร์ต** | 
* *Feel Good Music & Movie Concert* (2550)
* *GTH Fun Face* (2555)
* *ไทยประกันชีวิต Present GTH Day : Play It Forward* (2555)
* ลำซิ่งซิงเกอร์
* *STAR THEQUE GTH 11 ปีแสงคอนเสิร์ต*
* *บริษัทและกลุ่มธุรกิจในเครือ*

 |
| **ดูเพิ่มเติม** | 
* *แกรมมี่ภาพยนตร์*
* *จีเอ็มเอ็ม พิคเจอร์*
* *ไท เอ็นเตอร์เทนเมนต์*
* *หับ โห้ หิ้น ฟิล์ม*
* *จีดีเอช*
* *ที โมเมนต์*

 |